Универзитет у Београду

Електротехнички факултет



Принципи софтверског инжењерства – пројектни задатак

**hoceneko.com**



Тим:

Nebula

Београд, школска година 2019/20

# Историја измена

|  |  |  |  |
| --- | --- | --- | --- |
| Верзија | Датум | Опис | Аутори |
| 1.0 | 22.02.2020. | Основна верзија | Александра Богићевић,  Никола Миличевић |
| 1.1 | 04.03.2020. | Уклоњена једна категорија корисника система – премиум корисник.  Измењена функционалност претраживање догађаја – тако да могу сви корисници да јој приступе.  Додата функционалност сортирања догађаја.  Додата функционалност придруживања догађаја.  Функционалност „надоградња налога“ преименована у „надоградња објаве“ и измењена. | Александра Богићевић |
|  |  |  |  |
|  |  |  |  |
|  |  |  |  |

Садржај

[Историја измена 2](#_Toc34261339)

[1. Увод 5](#_Toc34261340)

[2. Опис пројекта 5](#_Toc34261341)

[3. Категорије корисника система 6](#_Toc34261342)

[3.1. Гост 6](#_Toc34261343)

[3.2. Регистровани корисник 6](#_Toc34261344)

[3.4. Подршка 6](#_Toc34261345)

[3.5. Администратор 6](#_Toc34261346)

[4. Технички концепт решења 7](#_Toc34261347)

[4.1. Преглед архитектуре система 7](#_Toc34261348)

[4.2. Преглед карактеристика 7](#_Toc34261349)

[5. Функционални захтеви 8](#_Toc34261350)

[5.1. Преглед објава (догађаја) 8](#_Toc34261351)

[5.2. Регистрација нових корисника 8](#_Toc34261352)

[5.3. Логовање постојећих корисника 8](#_Toc34261353)

[5.4. Постављање објава (прављење догађаја) 8](#_Toc34261354)

[5.5. Коментарисање објава (догађаја) 9](#_Toc34261355)

[5.6. Придруживање догађају 9](#_Toc34261356)

[5.7. Претраживање догађаја 9](#_Toc34261357)

[5.8. Сортирање догађаја 9](#_Toc34261358)

[5.9. Оцењивање корисника 9](#_Toc34261359)

[5.10. Контактирање подршке 9](#_Toc34261360)

[5.11. Надоградња објаве 10](#_Toc34261361)

[5.12. Пружање подршке 10](#_Toc34261362)

[5.13. Администраторске функције 10](#_Toc34261363)

[6. Претпоставке и ограничења 10](#_Toc34261364)

[7. Квалитет 11](#_Toc34261365)

[8. Захтеви за корисничком документацијом 11](#_Toc34261366)

[9. План развоја система и приоритети 11](#_Toc34261367)

# 1. Увод

Овај документ представља пројектни задатак на предмету Принципи софтверског инжењерства на трећој години студија Софтверског инжењерства на Електротехничком факултету.

У изради овог пројекта учествује тим Nebula, којег чине:

* Александар Матић, број индекса 0334/17
* Огњен Шубарић, број индекса 0425/17
* Никола Миличевић, број индекса 0387/17
* Александра Богићевић (вођа тима), број индекса 0390/17

У наставку документа ћемо дефинисати опис пројекта, коме је он намењен, функционалности које пројекат поседује и план развоја система.

# 2. Опис пројекта

Пројекат носи назив “hoceneko.com”. Представља веб апликацију немањену свима који су жељни склапања нових пријатељстава кроз организовање и договарање догађаја различитог типа. Идеја је да се замене разноразне групе са друштвених мрежа јединственом платформом која ће омогућити брзо проналажење жељених активности које ће бити распоређене по секцијама.

Свима се дешавало да некада откажу планове јер нису имали са киме да их реализују. Наш пројекат постоји управо из тих разлога. Омогућиће корисницима да објаве информације о активности коју желе да реализују, а сви заинтересовани ће имати могућност да се прикључе догађају.

# 3. Категорије корисника система

У систему су предвиђене следеће групе корисника:

* Гост
* Регистровани корисник
* Подршка
* Администратор

У наставку документа ће бити описана свака група.

## 3.1. Гост

Гост је корисник који има најмање привилегије. Има могућност прегледа секција и догађаја, као и могућност регистрације.

## 3.2. Регистровани корисник

Регистровани корисник додатно може да прави догађај, да се пријављује на догађаје, да комуницира са осталим регистрованим корисницима и да их оцењује.

## 3.4. Подршка

Подршка одговара на питања корисницима и решава евентуалне спорне ситуације. Подршка је тим људи постављен од стране администратора.

## 3.5. Администратор

Администратор је особа са највише привилегија. Води рачуна о уређености сајта, може да удаљи одређене кориснике и да одобрава нове кориснике, да брише непожељне догађаје и премешта догађаје из промашених секција, као и да одреди тим људи за подршку.

# 4. Технички концепт решења

У овом одељку ћемо описати архитектуру система и карактеристике истог.

## 4.1. Преглед архитектуре система

Пројекат ће бити реализован коришћењем PHP технологије, уз примену фрејмворка и додатних библитотека. Постојаће сервер на којем је база података MySQL. У бази ће се чувати сви неопходни подаци о корисницима као и објаве са сајта.

За сам изглед сајта биће коришћени HTML, CSS, JavaScript.

## 4.2. Преглед карактеристика

Корисници ће моћи да путем интернета приступе нашој веб страници у било које доба, путем РС-а или мобилних уређаја.

Сајт ће бити прегледан и лак за коришћење, али и поред тога корисници ће имати на услузи и наш тим подршке у свако доба.

Сви подаци корисника ће бити строго чувани и неће се прослеђивати никоме.

Сви регистровани корисници ће бити упућени у њихова права и могућности путем документа Terms of Service, као и Privacy Policy.

# 5. Функционални захтеви

У овом делу ће бити описане све функционалности које сајт пружа.

## 5.1. Преглед објава (догађаја)

Свако ко приступи сајту има могућност прегледа постављених објава. Објаве ће због лакше организације бити подељене у секције, те ће свако одабиром одређене секције моћи да види објаве одређене тематике.

## 5.2. Регистрација нових корисника

Корисник који нема налог има могућност да направи свој налог уношењем личних података. Подаци ће се чувати у бази података. Корисник ће потом увек имати могућност приступања свом налогу путем опције логовања, уношењем свог корисничког имена и шифре.

## 5.3. Логовање постојећих корисника

Ова опција се односи на кориснике који су већ креирали свој налог. Уношењем исправног корисничког имена и шифре корисник може успешно да приступи свом налогу.

## 5.4. Постављање објава (прављење догађаја)

Корисници који имају свој налог имају могућност креирања догађаја. Креирање догађаја ће се вршити путем форме, уношењем свих неопходник података о самом догађајају који се организује. Објаве могу да буду постављене или уклоњене у зависности од одлуке тима администратора.

## 5.5. Коментарисање објава (догађаја)

Корисници који имају свој налог имају могућност коментарисања догађаја. Ова опција омогућава међусобну комуникацију међу корисницима која је неопходна. Коментари могу да буду уклоњени уколико тим администратора оцени коментар као непримерен.

## 5.6. Придруживање догађају

Сви регистровани корисници имају опцију придруживања догађају за који су заинтересовани.

## 5.7. Претраживање догађаја

Сви корисници имају опцију претраживања догађаја путем филтера.

## 5.8. Сортирање догађаја

Сви корисници имају опцију сортирања догађаја по одређеном редоследу.

## 5.9. Оцењивање корисника

Корисници који имају свој налог имају опцију оцењивања корисника. Ова функционалност служи како би људи који први пут комуницирају са неком особом стекли поверење у њу и превазишли страх од преваре.

## 5.10. Контактирање подршке

Корисници који имају свој налог имају опцију да у било које доба контактирају подршку и разреше недоумице које имају. Такође тим путем могу и да пријаве евентуални проблем, да пријаве уколико неки корисник прави проблеме, као и да оставе свој утисак о самој апликацији.

## 5.11. Надоградња објаве

Регистровани корисник има опцију да надогради објаву уплатом одређене суме новца. Након тога корисникова објава ће бити фаворизована и при врху веб странице.

## 5.12. Пружање подршке

Тим подршке има могућност одговарања на питања корисника. Поред тога има и контакт са администраторским тимом и опцију пријављивања проблема администраторима, уколико се установи да су проблеми корисника истинити.

## 5.13. Администраторске функције

Администраторски тим има могућност одобравања и уклањања објава, уклањања корисника (привремено или трајно брисање налога). Администраторски тим ће имати могућност комуникације са тимом подршке и деловаће у складу са њиховим саветима.

# 6. Претпоставке и ограничења

У првој верзији пројекта неће бити омогућено електронско плаћање.

# 7. Квалитет

Како бисмо пружили нашим корисницима најбољу услугу, по завршетку пројекта ћемо одвојити доста времена за тестирање истог. Биће потребно извршити тестирање свих функционалности, а тестирање ће бити обављено техником црне кутије.

Такође ће се током развоја пројекта вршити тестирање белом кутијом, а по завршетку и GUI тестирање.

# 8. Захтеви за корисничком документацијом

Корисничка документација може да буде потребна само тиму подршке који би требало да буде у стању да сваком кориснику пружи адекватну помоћ.

Осталим корисницима није неопходна због једноставности сајта, као и због постојања тима за подршку.

# 9. План развоја система и приоритети

Прва верзија пројекта би минимално требала да обуихвати следеће функционалности:

* преглед објава (догађаја)
* регистрација нових корисника
* логовање постојећих корисника
* постављање објава (прављење догађаја)
* коментарисање објава
* претрага догађаја
* оцењивање корисника
* основне администраторске функције

У каснијим верзијама могуће је обезбедити корисницима и могућност приватних порука. У плану је и израда Android апликације, као и могућност рекламирања на нашем сајту.